አድማስ ዜና እንደዘገበው የካናዳ የፓርላማ አባል የሆኑት ሚስተር አሌክስ ነተል "የድምጻዊ ቴዲ አፍሮ ሲዲ መልቀቀያ ፓርቲ መሰረዙ ትክክል አይደለም" ሲሉ ደብዳቤ ጻፉ። የተከበሩ ሚስተር አሌክስ ነተል ደብዳቤውን የጻፉት ለኢትዮጵያ ፕሬዚዳንት ዶክተር ሙላቱ ተሾመ ነው።
አድማስ ሬዲዮ በደረሰው በዚሁ የሴፕቴምበር 6 ቀን ደብዳቤያቸው ፣ የፓርላማ አባሉ "ሙዚቃና አርት ለአንድ አገር ህዝብ የስሜት መግለጫ ነው" ካሉ በኋላ፣ "የቴዲ አፍሮን ዝግጅቶች በመሰረዛችሁ ካናዳውያን ከቆምንበት የነጻነትን የግልጽነት መርህ ጋር ተጣርሳችኋል" ብለዋል።
በማጠቃለያቸውም ፣ "መንግስትዎ ፣ እንዳይካሄድ ያገደው የቴዲ አፍሮ ሲዲ ምርቃት ጉዳይ ላይ ያለውን አቋም እንደገና እንዲያስብበት እጠይቃለሁ" ብለዋል። ደብዳቤያቸውን ግልባጭም ለጠቅላይ ሚኒስትር ኃይለማርያም ደሳለኝ እና በካናዳ ለኢትዮጵያ አምባሳደር ለወይዘሮ ብርቱካን አያኖ አድርገዋል:አድርገዋል:
Categories: ማህበራዊ